kardosdrur/scandi-wiki huggingface dataset:
Enghøj Kirke

Enghøj Kirke er en kirke beliggende i det nordvestlige Randers, ved bydelen Helsted. Kirken hører til Randers Søndre Provsti, Århus Stift.

Den blev indviet 1. søndag i advent, 27. november 1994. Samme dato blev Enghøj Sogn udskilt af Borup Sogn og Sankt Clemens Sogn.

Historie 
Befolkningsudviklingen i det nordvestlige Randers betød, at der allerede i 1980'erne var drøftelser om etableringen af en ny kirke. Repræsentanter fra menighedsrådene i sognene i området – Kousted, Råsted, Borup og Sankt Clemens – mødtes derfor i 1986 og aftalte at arbejde for en placering af en ny kirke i et sogn, der skulle udskilles af den nordvestligste del af Sankt Clemens Sogn og den sydligste del af Borup Sogn. De to menigshedsråd nedsatte et udvalg, og allerede i oktober 1987 erhvervedes byggegrunden for enden af Gl. Hobrovej, der var på 25.000 m2. I 1990 blev fem artiktektfirmaer udvalgt til at deltage i en indbudt konkurrence, som Henning Larsens tegnestue i 1991 vandt.

Kirkens arkitektur 
Stilistisk tilhører kirken modernismen og minimalismen. Den er udført i hvide betonelementer og har som et særligt karkateristika et nedadvendt tag. På afstand minder den således om en tøjklemme. Idet bygningen er placeret på toppen af en bakke, fremstår den markant i landskabet og kan bl.a. ses fra den nærliggende Nordjyske Motorvej. Ved siden af kirken er en høj, hvor der står et kors. Sognegården med konfirmandlokaler og kirkehus er udført som et kompleks af mindre bygninger med atriumgårde, og er bygget sammen med kirken.

Enghøj Kirke er udformet som en såkaldt processionskirke, der domineres af stringente, lige linjer. Den rummer 150 siddepladser. Indefra danner det nedadvendte tag med en dominerende limtræsbjælke som bærende element et indtryk af, at man sidder under et skibs skrog. Kirkerummet oplyses af små vinduer i bygningens lange sider, mens der bag alteret er et gavlvindue. Bagerst er orglet placeret.

I alt udgør kirkens bygninger et areal på 1500 m². Byggeriet kostede 22 mio. kr.

Da murværket allerede i 1999 begyndte at skalle af i store flager, anlagde menigshedsrådet sag mod Henning Larsens Tegnestue, ingeniørfirmaet Kersten og Westphal og murermester Hans-Ulrik Jensen. Kravet var 1,2 mio. kr. i erstatning. Voldgiftsnævnet for Bygge- og Anlægsvirksomhed afgjorde i 2005, at Henning Larsens Tegnestue og murermesteren skulle betale hver 1 mio. kr. for at have ydet dårlig rådgivning og udført dårligt håndværk. Ingeniørvirksomheden blev frikendt.

Referencer

Eksterne kilder og henvisninger 
 Enghøj Kirke  hos KortTilKirken.dk
 Enghøj Kirke i Arkitekturbilleder.dk 

Kirker i Randers Kommune
Kirker i Århus Stift
Kirker i Randers Amt
Bygninger, konstruktioner og anlæg i Randers
Local Eyes

Local Eyes er et dansk tv-billedbureau, der leverer nyhedsbilleder til bl.a. DR's TV Avisen, TV 2 Nyhederne og TV 2 News.

Bureauet blev etableret i 1992 og dækkede oprindeligt kun Storkøbenhavn. Dengang leverede stationen meget stof til Kanal 2. I dag råder bureauet over et forholdsvist begrænset antal fastansatte fotografer, men har aftaler med en lang række freelancefotografer over hele landet. Redaktionelt lægger Local Eyes meget på kriminalstof og trafikuheld, men dækker også f.eks. kongeligt stof. 

Videomaterialet distributeres til tv-stationerne via et særligt webbaseret system. Local Eyes samarbejder desuden med Ritzaus Bureau om produktion af tv-indslag til Ritzaus kunder, primært danske netaviser.

Eksterne henvisninger
 localeyes.dk

Nyhedsbureauer
Etableret i 1992
Tv-produktionsselskaber fra Danmark
Den venetianske skole

Den venetianske skole i musikken er
fællesbetegnelsen for en række komponister i 16. og
17. århundrede, der havde deres hovedvirke i
Venezia, nærmere betegnet ved Markuskirken
sammested (som organister, komponister og
korledere). 

Rækken indledes af flamlænderen Adrian Willaert (ca. 1490-1562) 
der arbejdede som maestro di cappella og indførte den
praksis at dele kirkens korsang i dobbeltkor, dels
ved at indrette den musikalske sats for sådan
dobbeltkorighed, dels ved i realiteten at lade
kormusikken udføre af to helt adskilte kor, der
anbragtes over for hinanden i hver sin side af
kirken − en praksis, hvortil Markuskirkens
ejendommelige arkitektur med dens to
orgelpulpiturer sikkert har givet stødet.

Dobbeltkorighed i satsen er for så vidt kendt inden
Willaerts tid, idet enkelte af de tidligere
nederlandske mestre ofte indrettede korsatsen i
en vekselsang mellem parvis grupperede
stemmer. Det udøvende kor stod i sådanne tilfælde
imidlertid altid samlet på ét sted. Ved at dele
korsangerne i to adskilte grupper i
Markuskirken bliver dobbeltkorigheden real, og stilen
svinger samtidig over i bredere anlagte
dobbeltkoranordninger. Det bliver ikke blot
(parvise) stemmeudsnit, der veksler med
(parvise) stemmeudsnit, men hele korudsnit, der
skiftevis synges af korene i kirkens ene og
kirkens anden side. 

Denne praksis optages af
Willaerts efterfølgere ved Markuskirken, således
af Cyprian de Rore (d. 1565) og
Claudio Merulo (1533-1604), hvilken sidste
i øvrigt har sit hovedvirke på
orgelkompositionens område. Sit højdepunkt når den venitianske skole
hos Andrea Gabrieli (ca. 1510-1586) og
dennes nevø Giovanni Gabrieli (1557-
1612), der også ydede det ypperste på
orgelkompositionens område, men hvis
dobbeltkorige kompositioner samtidig må regnes til det
lødigste, denne skole skabte. Især må
fremhæves Giovanni Gabrielis musik, der selv om satsen
udvides til monstresatser af mægtige
stemme-omfang og meget stærkt bygger på de rent
dobbeltkorige klangvirkninger, alligevel
betegner meget betydelige værdier i musikkens
historie. 

Det ligger i sagens natur, at satsen i
denne venetianske dobbeltkor-skole mere er
anlagt på det akkordmæssige, hvis udførelse
egentlig er den eneste mulige for to adskilte
kor, end på det imitatoriske i de enkelte
stemmers indbyrdes forhold. De nederlandske
skolers og den romerske skoles fremtrædende
kontrapunktik gør sig derfor netop i ringere
grad gældende hos venetianerne. Den venitianske skoles
stil fik efterlignere i andre Lande, således i
Østrig hos Jakob Gallus, i Tyskland hos
Hans Leo Hassler. 

Se også
 Den romerske skole – Den nederlandske skole

Kilde 
 Opslag af musikforsker, professor, dr.phil. Erik Abrahamsen i Salmonsen (Salmonsens Konversationsleksikon, 2. udgave, bd. 24, s. 721) 

Musikhistorie
Pieces accessories

Pieces accessories er en dansk butikskæde, der sælger accessories af samme navn og produceres af den jyske tøjkoncern Bestseller.

Mærket Pieces accessories blev introduceret af Bestseller i 2003.

Eksterne henvisninger 
 Pieces' officielle hjemmeside
 Bestsellers officielle hjemmeside 

Tøjbutikskæder i Danmark
Bestseller A/S
Beklædningsmærker
Object Collectors Item

Object Collectors Item er et dansk tøjmærke, der produceres af den jyske tøjkoncern Bestseller.

Mærket Object Collectors Item blev intoduceret af Bestseller i 2003.

Eksterne henvisninger 
 Object Collectors Items officielle hjemmeside
 Bestsellers officielle hjemmeside

Tøjmærker
Bestseller A/S
Euraudax

Euraudax er et march-/ vandrekoncept, som skal betragtes som en test i udholdenhed og regelmæssighed uden konkurrence.
 
Marcherne har været afholdt i flere europæiske lande siden 1904.

I Danmark blev den første march i dette regi afholdt i afholdt i 1987 i Holbæk.

Marcherne har faste distancer på 25 , 50 , 75 , 100 , 125 eller 150 km.

Marcherne er ført, det vil sige at respektive marcher har en leder, som fastholder en gennemsnitsfart på fem kilometer i timen, hvilket betyder at 100 km skal tilbagelægges på 20 timer inklusive hvil.

I en særlig stempelbog kan deltagelse i et Euraudax-arrangement indføres for verifikation.

Efter deltagelse i et antal ture af given længde, vil man have ret til at bære betegnelserne, bronze-, sølv og guldørn i henhold til Euraudax-reglementet.

Eksterne henvisninger 
 Vandrekalenderen.dk – oversigt , kalender af Dansk Motions Forbund og Dansk Atletik Forbund, som blandt andet rummer Euraudax-arrangementer

Hobby
Verifikation (bekræftelse)

Verifikation er en bekræftelse eller undersøgelse der bekræfter rigtigheden af noget specifikt.

Som eksempel kan angives at der i forbindelse med hard- og software-systemer skal det verificeres at anvendte algoritmer opfylder stillede krav.

Teoretisk datalogi
Logik
Johannes Zahn

Johannes Christoph Andreas Zahn ( 1. august 1817 i Eschenbach (Pommelsbrunn)/Pegnitz – 17. februar 1895 i Neuendettelsau) var en tysk teolog, hymnolog og musikforsker.

Zahn var præst og siden
direktør for seminariet i Altdorf bei Nürnberg. Han har haft
megen fortjeneste af forskninger vedrørende
den protestantiske kirkesang (rytmisk
salmesang) og har udgivet samlinger af koraler,
kirkelige kor og orgelstykker samt navnlig det
højt værdsatte værk: Die Melodien der deutschen evangelischen Kirchenlieder etc. (6 bind, 1888—93).

Zahn var en af Thomas Laubs inspirationskilder til den kirkesangsreform han var en ledende kraft for i slutningen af 1800-tallet; to andre var Carl von Winterfeld og Gottlieb von Tucher.

Værker 

 Handbüchlein für angehende Cantoren und Organisten, Nürnberg 1871
 Die Melodien der deutschen evangelischen Kirchenlieder, aus den Quellen geschöpft und mitgeteilt von Johannes Zahn (6 bind), Verlag Bertelsmann, Gütersloh 1889–93
 Die Melodien des Deutschen Evangelischen Gesangbuches in vierstimmigem Satze für Orgel und für Chorgesang aus Auftrag der deutschen evangelischen Kirchenkonferenz zu Eisenach (sammen med G. Freiherr von Tucher og Immanuel Faißt), Stuttgart 1854
 Vierstimmiges Melodienbuch zum Gesangbuch der Evangelisch-Lutherischen Kirche in Bayern, Erlangen 1855 (sidste (42.) oplag 1951)

Eksterne henvisninger

Kilder 
 Kontorchef W. Behrend i Salmonsen (Salmonsens Konversationsleksikon, 2. udgave, bd. 25, s. 569) samt den tyske Wikipedia-artikel i denne version, hvorfra værkoversigten er hentet.

Faglitterære forfattere fra Tyskland
Teologer fra Tyskland
Musikhistorie
Musikteoretikere
Spøttrup (Skive Kommune)

Spøttrup er en lille bebyggelse ved Spøttrup Borg på halvøen Salling, beliggende 2 km vest for Rødding, 7 km nordvest for Balling, 20 km sydvest for Roslev og 19 km nordvest for Skive. Spøttrup hører til Skive Kommune og ligger i Region Midtjylland. I 1970-2006 hørte Spøttrup til Spøttrup Kommune, som den lagde navn til.

Spøttrup hører til Rødding Sogn (Skive Kommune). Rødding Kirke (Skive Kommune) ligger i Rødding. Spøttrup ligger ved Kås Bredning i Limfjorden.

Faciliteter 
 Spøttrup Kulturhal har to store idrætshaller, cafe, fitnesscenter, et mødelokale til 16 personer og et lokale til 75 personer. Der kan laves arrangementer med op til 1000 personer.
 I mange år er der afholdt Bispens Marked ved borgen – et middelaldermarked med gøglere, aktører og handelsfolk og kamp på turneringsbanen mellem riddere og heste i fuld rustning.
 Lidt øst for bebyggelsen ligger Rødding-områdets naturbørnehave Grankoglen med 35 børn.

Historie 
Spøttrup fik trinbrættet Borgen på Vestsallingbanen (1924-66). Den 25 km lange asfalterede cykel- og vandresti "Vestsallingstien" følger banens tracé på 3½ km mellem den spredte bebyggelse Betryk og Fasanvej i Rødding.

Noter

Eksterne kilder/henvisninger 
 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Skive Kommune
Komplet graf

En Komplet Graf er et begreb inden for grafteorien og betegner en simpel graf, hvor alle par af knuder er forbundet med én kant. Disse grafer spiller en vigtig rolle inden for grafteorien.

En komplet graf Kn er en uorienteret graf med n knuder og  kanter.

Eksempler 

Tabellen herunder viser afbildninger af komplette grafer Kn for n mellem 1 og 8, samt antallet af kanter i hver.
Højslev

Højslev er en landsby i Midtjylland med , beliggende i Højslev Sogn. Højslev ligger i Skive Kommune og hører til Region Midtjylland.

I landsbyen findes Højslev Kirke bygget i romansk stil. Kirken ligger højt i terrænet med udsigt til Skive Fjord mod vest. Knap 2 kilometer i samme retning ligger herregården Stårup Hovedgård.

Fra landsbyen er der 4 kilometer til den væsentligt større Højslev Stationsby, 10 km til Skive og 25 km til Viborg.

Eksterne henvisninger 

 Højslev Kirke

Kilder 

Byer i Skive Kommune
Borreby (Egernførde)

Borreby () er en bydel i det nordlige Egernførde. Borreby afgrænses mod Egernførdes midtby af Vindeby Nors udløb i Egernførde Fjord (Egernfjord). Borreby er sogneby i Borreby Sogn. Sognet lå i Risby Herred (senere: Svans godsdistrikt og Egernførde Herred), da området tilhørte Danmark.

Byen blev grundlagt i 1100-tallet. Byens navn henviser til den danske forsvarsborg Egernborg (Ykærnæburgh), som var muligvis en del af Danevirkes Østervold. Formålet med borgens oprettelse har formentlig været at hindre fjender at komme længere mod nord i Jylland. Borgens oprindelige plads er desværre ukendt. Den lå måske på banken, hvor Borreby kirke nu findes eller ved gaden Burgwall (borgvold).

Byens senromanske kampestenskirke fra 1185 er den ældste endnu eksisterende bygning i byen. Kirketårnet er bygget til i 1895.

I 1833 opførtes en af områdets første badeanstalter i landsbyen. Den gamle klapbro mellem Egernførde og Borreby er fra 1872. Den 1. april 1934 blev den hidtil selvstændige by med 2.234 indbyggere indlemmet i Egernførde kommune.

I 2002 blev en promenade ved Fuglsang ud mod fjorden nyanlagt.

Eksterne henvisninger 

 Borbyer Gilde

Egernførde
Svans
Bydele og forstæder i Tyskland
Varde (stenstruktur)

Varder har igennem tiden været anvendt verden over med mange forskellige formål. Fælles for alle varder er, at de består af en menneskeskabt stabel af sten.

I Skandinavien forbindes varder især med markering af transportruter til lands og til vands, samt som ejendoms- og grænsemarkører. Varder har især været anvendt i bjergrige egne, idet der her er rigelige byggematerialer og desuden den sigtbarhed, der er nødvendig for at varderne fungerer som landmærker.

Udover som vej- og ejendomsmarkører har varder også været anvendt af enkeltindivider som monumenter, i den forstand at de ofte bliver opført af turister ved markante steder som et monument over deres tur til stedet.

Ved Langelinie i København er der opstillet en varde med sten fra Thule.

Som en tidlig form for sømærke anvendes ordet røse, der betyder stendynge, eller på gammelnordisk kummel.

Se også 
 Varde (gravsted)

Bygninger, konstruktioner og anlæg
Overstander

Begrebet overstander bruges om træer der anvendes til at skærme, skygge eller danne ramme om noget der dyrkes under disse træer. Der skal altså være tale om træer, som tillader, at noget gror under dem, som er stammet op, eller som har en vækstform, hvor grenene ikke går helt ned til jorden, og som er plantet (eller bibeholdt) med dette formål.

Der benyttes oftest træer som tillader en del lys at slippe igennem kronen (såkaldte "lystræer") og som har et rodsystem, der ikke ligger nær overfladen. På denne måde skabes et miljø under træet, der hverken er for mørkt eller tørt, og hvor der er læ og nogen skygge.

En lang række planter har gavn af overstandere, og for visse planter kan det ligefrem være en forudsætning.

Havedyrkning
Skovbrug
Træer
The Gazette (band)

er et japansk visual kei alternative metalband dannet tidligt i 2002. Bandet tilhøre i øjeblikket Sony Music Japan's VVV Records. The GazettE er en af de mest populære bands i Japan, og har fået en stor international fanskare.

Biografi 

2002 – Udvikling og tidligere karriere

Bandet begyndte med Ruki (vokal), Reita (bas) og Uruha (guitar). Efter at have været med i flere visuelle bands, besluttede de, at The GazettE skulle være deres sidste band. De fik Aoi (guitar) og Yune (Trommer) med i bandet, de havde lige forladt det visuelle band Artia. I Januar 2002 blev The GazettE skabt. 

Oprindeligt havde de skrevet kontakt med pladeselskabet Matina, og derfra udkom deres første single Wakaremichi. Deres første musikvideo udkom den 30. april 2002. I juni genudgav de deres single "Wakaremichi". I september udkom "Kichiku Kyoushi (32sai Dokushin) no Nousatsu Kouza" og deres anden PV. I oktober spillede de deres første solo live. I julen udkom deres "The 5-song Compilation Moon og sangen "Yougenkyou".

2003 – Ny trommeslager og Cockayne Soup

Tidligt i 2003 forlod Yune bandet og blev erstattet af Kai. Kort tid efter, skrev The GazettE kontrakt med PS Company label Og i maj udkom deres første EP, Cockayne Soup. De startede deres første turné med bandet Hanamuke, Under turen arbejde de to bands sammen med at lave to sange.
Anden tur var sammen med bandet Vidoll. De to bands blev vist sammen I November i issue of Cure, et blad, der kun fokusere på Visual Kei bands.

Tidligt i december spillede de sammen med Deadman. På d. 28 december, spillede de på Fool's Mate magazine's Beauti-fool's Fest. Derefter blev deres show udgivet på dvd.

Medlemmer 
 Ruki (ルキ) – sang
 Uruha (麗) – guitar
 Aoi (葵) – guitar
 Reita (れいた) – bas
 Kai (戒) – trommer

Tidligere medlemmer 
 Yune – trommer

Referencer 

Musikgrupper fra Japan
Metalgrupper fra Japan
Alternative metal-grupper
Nu metal-grupper
Musikgrupper fra 2002
Bolden (To ryk og en aflevering)

Bolden er en novelle i Jesper Wung-Sungs bog To ryk og en aflevering der blev udgivet i 1998. Den er skrevet i tredje person.

Handling

Liverpool fører 1-0 over Manchester United og der er kun 10 minutter tilbage. Bolden bliver skudt op på tribunen og nogle Liverpool-tilhængere prøver nyttesløst at gemme den, for kampen skal spilles færdig. Han leder i buskene bag tribunen og det bliver mørkere. Der er køligt og han får rifter på armen. Han gennemsøger de samme buske igen og igen. Han tager en rive fra redskabskuret og kører dem igennem alle buskene. Han finder bolden ved en af buskene han har gennemsøgt tusind gange. Men nu forstår han. Han tager bolden med ind og glemmer helt at spille kampen færdig.

Noveller
Linvoy Primus

Linvoy Stephen Primus (født 14. september 1973 i London, England) er en tidligere engelsk fodboldspiller, der spillede som midterforsvarer. hos Premier League-klubben Portsmouth F.C. Han var på klubplan tilknyttet Charlton Athletic, Barnet F.C., Portsmouth F.C. og Reading F.C.

Primus var i 2008 med til at vinde FA Cuppen med Portsmouth F.C., men spillede på grund af skadesproblemer dog ikke meget i turneringen.

Titler 
FA Cup
 2008 med Portsmouth F.C.

Eksterne henvisninger 
 Soccerbase.com spillerinfo 
 BBC.co.uk spillerinfo 

Fodboldspillere fra England
Fodboldspillere fra Charlton Athletic F.C.
Fodboldspillere fra Barnet F.C.
Fodboldspillere fra Reading F.C.
Fodboldspillere fra Portsmouth F.C.
Biographisch-Bibliographisches Kirchenlexikon

Biographisch-Bibliographisches Kirchenlexikon (BBKL) er et tysksproget biografisk opslagsværk for kirkehistorie, grundlagt 1975 af Friedrich Wilhelm Bautz. Fra 1990 udgives leksikonet af Verlag Traugott Bautz.

Det indeholder biografiske fremstillinger og giver desuden bibliografiske oversigter over primær- og sekundærlitteratur. Det meste af leksikonet med over 20.000 artikler – forfattet både af forskere såvel som af interesserede lægfolk – er gratis tilgængelig over internettet.

Noter

Eksterne henvisninger 
 Internetudgave af BBKL

Kirkehistorie
Biografier
Opslagsværker
Glen Johnson

Glen McLeod Cooper Johnson (født 23. august 1984 i Dartford, England) er en engelsk fodboldspiller, der spiller som højre back hos Premier League-klubben Stoke City. Han har tidligere spillet for blandt andet London-klubberne West Ham United, Millwall F.C. og Chelsea F.C., samt for Portsmouth og Liverpool.

Johnson var i sin tid i Chelsea F.C. med til at vinde Premier League i både 2005 og 2006, samt Carling Cuppen i 2006. Med Portsmouth F.C. vandt han desuden FA Cuppen i 2008. I Liverpool har han til dato vundet Carling Cuppen i 2012.

Landshold 
Johnson står (pr. april 2018) noteret for 54 kampe og én scoring for Englands landshold, som han debuterede for den 18. november 2003 i en venskabskamp mod Danmark. Han var en del af landets trup til VM i 2010 i Sydafrika og til EM 2012 i Ukraine og Polen.

Titler 
Premier League
 2005 og 2006 med Chelsea F.C.

Carling Cup
 2005 med Chelsea F.C.

FA Cup
 2008 med Portsmouth F.C.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Millwall F.C.
Fodboldspillere fra Chelsea F.C.
Fodboldspillere fra Portsmouth F.C.
Fodboldspillere fra Liverpool F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Hayden Mullins

Hayden Ian Mullins (født 27. marts 1979 i Reading, England) er en engelsk tidligere fodboldspiller, der spillede som defensiv midtbanespiller. Han spillede gennem karrieren blandt andet for Crystal Palace, West Ham og Portsmouth.

Landshold 
Mullins nåede aldrig at repræsentere Englands A-landshold, men spillede i 1999 tre kampe for landets U-21 hold.

Eksterne henvisninger 

Fodboldspillere fra England
Fodboldspillere fra Crystal Palace F.C.
Fodboldspillere fra West Ham United F.C.
Fodboldspillere fra Portsmouth F.C.
Fodboldspillere fra Birmingham City F.C.
Personer fra Reading
Gottlieb von Tucher

Gottlieb von Tucher (Christoph Carl Gottlieb Sigmund Freiherr von Tucher von Simmelsdorf, 20. maj 1798 i Nürnberg – 17. februar 1877 i München) var en tysk jurist og musikforsker.

Tucher studerede jura ved universiteterne i Erlangen, Heidelberg og Berlin og virkede som jurist i forskellige embeder i Bayern.

Ved siden af sine embeder havde han interesse for kildeforskning i ældre kirkemusik; inspiration hertil havde han fået af blandt andre Anton Friedrich Justus Thibaut (1772-1840), Giuseppe Baini (1775-1844) og Fortunato Santini (1778–1861), et æresmedlem af Sing-Akademie zu Berlin. 

1827 udgav Tucher sin første samling Kirchengesänge von Palestrina und seiner Schule, hvis første hefte han tilegnede Beethoven, det andet Thibaut. I 1830'erne vendte han sig mod den tyske evangeliske kirkesang, og med hovedværket Schatz des evangelischen Kirchengesangs im ersten Jahrhundert der Reformation havde Tucher skabt sig et navn og gjaldt som sagkyndig med hensyn til sangbogsreformen (ty. Kompetenz für die Gesangbuchreform.)

Tucher var en af Thomas Laubs inspirationskilder til den kirkesangsreform han var en ledende kraft for i slutningen af 1800-tallet; to andre var Carl von Winterfeld og Johannes Zahn.

Kilde 
  af Theodor Wohnhaas

Eksterne henvisninger 

Jurister fra Tyskland
Adel fra Tyskland
Personer fra Nürnberg
Musikforskere fra Tyskland
David Nugent

David James Nugent (født 2. maj 1985 i Huyton, England) er en engelsk fodboldspiller, der spiller som angriber hos Football League Championship-klubben Derby County. Han har tidligere spillet for blandt andet Portsmouth, Middlesbrough og Bury.

I 2008 var han med Portsmouth F.C. med til at vinde FA Cuppen, efter finalesejr over Cardiff City.

Landshold 
Nugent spillede i 2007 en enkelt kamp for Englands landshold, som faldt den 28. marts 2007 i et opgør mod Andorra. Nugent scorede tilmed det sidste mål i den engelske sejr på 3-0. 

Som ungdomsspiller spille Nugent desuden flere kampe for Englands U-21 hold.

Titler 
FA Cup
 2008 med Portsmouth F.C.

Eksterne henvisninger 

Fodboldspillere fra England
Fodboldspillere fra Bury F.C.
Fodboldspillere fra Preston North End F.C.
Fodboldspillere fra Portsmouth F.C.
Fodboldspillere fra Burnley F.C.
Fodboldspillere fra Leicester City F.C.